CELEX: 31981R2028
Language: el
Date: 1981-07-13 00:00:00
Title: Κανονισμός (ΕΟΚ) αριθ. 2028/81 τού Συμβουλίου τής 13ης Ιουλίου 1981 περί καθορισμού, γιά τήν περίοδο εμπορίας 1981/82, τής ενδεικτικής τιμής παραγωγής, τής ενισχύσεως στήν παραγωγή καί τής τιμής παρεμβάσεως τού ελαιόλαδου

Avis juridique important

|

31981R2028

Κανονισμός (ΕΟΚ) αριθ. 2028/81 τού Συμβουλίου τής 13ης Ιουλίου 1981 περί καθορισμού, γιά τήν περίοδο εμπορίας 1981/82, τής ενδεικτικής τιμής παραγωγής, τής ενισχύσεως στήν παραγωγή καί τής τιμής παρεμβάσεως τού ελαιόλαδου  

Επίσημη Εφημερίδα αριθ. L 200 της 21/07/1981 σ. 0003 - 0004

***** ΚΑΝΟΝΙΣΜΟΣ (ΕΟΚ) αριθ. 2028/81 ΤΟΥ ΣΥΜΒΟΥΛΙΟΥ  της 13ης Ιουλίου 1981  περί καθορισμού, για την περίοδο εμπορίας 1981/82, της ενδεικτικής τιμής παραγωγής, της ενισχύσεως στην παραγωγή και της τιμής παρεμβάσεως του ελαιόλαδου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από την πράξη προσχωρήσεως του 1979, και ιδίως το άρθρο 4 παράγραφος 4 και το άρθρο 5 παράγραφος 1,  την πρόταση της Επιτροπής (2),  τη γνώμη του Ευρωπαϊκού Κοινοβουλίου (3),  τη γνώμη της Οικονομικής και Κοινωνικής Επι- τροπής (4),  Εκτιμώντας:  ότι κατά τον καθορισμό της ενδεικτικής τιμής παραγωγής του ελαιόλαδου πρέπει να λαμβάνονται υπόψη τόσο οι στόχοι της κοινής γεωργικής πολιτικής, όσο και η συνδρομή που η Κοινότης προτίθεται να προσφέρει στην αρμονική ανάπτυξη παγκοσμίου εμπορίου· ότι η κοινή γεωργική πολιτική έχει, ιδίως, ως στόχο να εξασφαλίσει δίκαιο βιοτικό επίπεδο στο γεωργικό πληθυσμό, να εξασφαλίσει τον εφοδιασμό και να διασφαλίσει λογικές τιμές κατά την προσφορά αγαθών στους καταναλωτές·  ότι η ανωτέρω ενδεικτική τιμή πρέπει να καθορίζεται σύμφωνα με τα κριτήρια των άρθρων 4 και 6 του κανονισμού αριθ. 136/66/ΕΟΚ·  ότι, προκειμένου να εξασφαλισθεί στους παραγωγούς δίκαιο εισόδημα, πρέπει να δοθεί ενίσχυση στην παραγωγή, λαμβάνοντας υπόψη την επίπτωση την οποία έχει η ενίσχυση στην κατανάλωση σε μέρος μόνο της παραγωγής·  ότι η τιμή παρεμβάσεως πρέπει να καθορίζεται βάσει των κριτηρίων που προβλέπονται στο άρθρο 8 του κανονισμού αριθ. 136/66/ΕΟΚ·  ότι στα άρθρα 79 και 81 της πράξεως προσχωρήσεως του 1979 έχουν ορισθεί τα κριτήρια καθορισμού, αντιστοίχως, της τιμής παρεμβάσεως και της ενισχύσεως στην παραγωγή που εφαρμόζονται στην Ελλάδα· ότι η εφαρμογή των κριτηρίων αυτών οδηγεί στον καθορισμό της τιμής και της ενισχύσεως, που αναφέρονται ανωτέρω, στα ακόλουθα επίπεδα·  ότι η ενδεικτική τιμή παραγωγής καθώς και η τιμή παρεμβάσεως καθορίζονται για ένα συγκεκριμένο ποιοτικό τύπο· ότι οι λόγοι που οδήγησαν, κατά την περίοδο εμπορίας 1980/81, στον καθορισμό του ποιοτικού τύπου εξακολουθούν να υφίστανται· ότι πρέπει επομένως να διατηρηθεί αμετάβλητη αυτή η ποιότητα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1981/82, η ενδεικτική τιμή παραγωγής, η ενίσχυση στην παραγωγή και η τιμή παρεμβάσεως του ελαιόλαδου καθορίζονται στα ακόλουθα επίπεδα:  α) ενδεικτική τιμή παραγωγής: 272,77 ECU ανά 100 χιλιόγραμμα·  β) ενίσχυση στην παραγωγή:  - για την Ελλάδα: 12,00 ECU ανά 100 χιλιόγραμμα  - για τα άλλα Κράτη μέλη: 60,00 ECU ανά 100 χιλιόγραμμα·  γ) τιμή παρεμβάσεως:  - για την Ελλάδα: 186,97 ECU ανά 100 χιλιόγραμμα,  - για τα άλλα Κράτη μέλη: 196,33 ECU ανά 100 χιλιόγραμμα.  Άρθρο 2  Οι τιμές του άρθρου 1 αναφέρονται σε ημι-φίνο παρθένο ελαιόλαδο, του οποίου η περιεκτικότητα σε ελεύθερα λιπαρά οξέα, εκφραζόμενη σε ελαϊκό οξύ, είναι 3,3 γραμμάρια ανά 100 γραμμάρια.  Άρθρο 3  Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 13 Ιουλίου 1981.  Για το Συμβούλιο  Ο Πρόεδρος  Lord CARRINGTON  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. C 75 της 3. 4. 1981, σ. 13.  (3) ΕΕ αριθ. C 90 της 21. 4. 1981, σ. 101.  (4) ΕΕ αριθ. C 159 της 29. 6. 1981, σ. 27.